open-index/open-wikipedia-markdown huggingface dataset:
מעוז (ארגון)

**מעוז** הוא ארגון חברתי המפעיל תוכניות מנהיגות מגוונות שנבנות בשיתוף פעולה עם גופים ממשלתיים כחלק מעתודות לישראל לבניית רשת של מנהיגות ישראלית. הארגון נוסד בשנת 2010 ומשרדיו שוכנים בעיר לוד. יו"ר הוועד המנהל הוא ג'פרי שוורץ.

## פעולות
תוכניות מעוז פועלות בשיתוף אגף עתודות לישראל במשרד ראש הממשלה. רשת מעוז היא רשת רב מגזרית, רב-תחומית ומגוונת, השואפת להובלת והאצת יוזמות ושינויים חברתיים-כלכליים בישראל. הארגון מיועד לבכירים ב ועל עמיתיו נמנים מנכ"לים במשרדי הממשלה השונים ובכירים ברשויות מקומיות. כמו כן, בין עמיתי הארגון נמצאים בעלי תפקידים ומייסדים של עמותות מהמגזר השלישי וקרנות נדבנות.

### תוכניות
**תוכנית העמיתים** – תוכנית מנהיגות שמטרתה להכשיר מנהיגים מהמגזר הפרטי, המגזר הממשלתי, המגזר המוניציפלי, המגזר השלישי והתקשורת, זאת מתוך קהילות שונות בחברה הישראלית. התכנית שואפת לחזק בחברים מנהיגות ממלכתית ולתרום לפיתוחם האישי. התכנית שואפת לרקום רשת של מנהיגים מובילי שינוי לחיזוק החוסן חברתי-כלכלי במדינת ישראל. בין עמיתי התכנית נמצאים מנהלי ארגונים מתחום התעסוקה, בכירים באגף תקציבים, יזמי היי-טק, בכירים בנציבות שירות המדינה.

**תוכנית ענבר** – לפיתוח עתודה ניהולית במערכת הבריאות. התוכנית היא מיזם משותף של משרד הבריאות ושל ארגון מעוז ומיועדת להכשרת בעלי תפקידים בכירים במערכת הבריאות ובכלל זה במשרד הבריאות, קופות החולים וצה"ל. בין עמיתי התוכנית נמצאים רופאים בכירים, רופאים מחוזיים, בכירים בארגונים עובדים של הרופאים והאחיות, מנהלי בתי חולים ובכירים בעמותות פרטיות הקשורות לתחום.

**תוכנית מקום** – עתודות ניהול במרחב המקומי. התוכנית פועלת על פי החלטת הממשלה מיום 10/7/16: "עתודות לישראל – תוכנית אסטרטגית לבניית עתודות הון אנושי למגזר משרתי הציבור בישראל". על עמיתי התוכנית נמנים מנכ"לים של מועצות מקומיות, תכננים מקומיים וביניהם מהנדסי ערים וסגניהם, גזברי מועצות מקומיות, בכירים בחברה למתנ"סים, מנכ"לי חברות כלכליות של מועצות מקומיות, הרשות הממשלתית להתחדשות עירונית.

**רשת אקו-ממשל** – רשת של ארגונים העוסקים בחיזוק השירות הציבורי. הרשת הושקה בפני נציגי משרדי ממשלה. האקו ממשל נולד מתוך תפיסה שביצירת מהלכים משותפים בין ארגונים אלה ומיקוד באתגרים, ניתן יהיה להוביל שינוי משמעותי ואפקטיבי בשירות הציבורי. הרשת בהובלת מעוז, ארגון תשתית, המרכז להעצמת האזרח, הג'וינט והמכון הישראלי לדמוקרטיה.

### תוכניות עבר
**תוכנית אדוות** - התוכנית הייתה מיזם משותף של מעוז ומשרד החינוך. החל משנת 2025 התכנית מופעלת על ידי ארגון חותם והינה חלק ממכלול תוכניות העתודה במערכת החינוך בהובלת אגף א' עתודות במערכת. התכנית מיועדת לדרג הבכיר במשרד החינוך ושואפת להכשיר מנהיגות חינוכית הפועלת במשותף, אל מול אתגרי מערכת החינוך בישראל והכנת המערכת לעתיד. על עמיתי התוכנית נמנים בכירים במערכת החינוך, מנהלי בתי ספר, מפקחים בכירים ובכירים במחלקות החינוך בשלטון המקומי.

## קישורים חיצוניים
* 
* 
## הערות שוליים

קטגוריה:ישראל: ארגונים חברתיים
קטגוריה:ישראל: עמותות
קטגוריה:תוכניות מנהיגות
חברי רשת מעוז
האיש עם לב הברזל

**האיש עם לב הברזל** (באנגלית: **The Man with the Iron Heart**) הוא סרט מלחמה ביוגרפי צרפתי-בלגי משנת 2017, שבוים על ידי סדריק חימנז ונכתב על ידי חימנז בעצמו, אודריי דיוואן ודייוויד פאר. הסרט מבוסס על הרומן של לורן בינה, HHhH, ועוקב אחר התנהלותו של פושע המלחמה הנאצי, ריינהרד היידריך ומבצע אנתרופואיד, שהוביל לחיסולו, במהלך מלחמת העולם השנייה.

## תקציר עלילה
בפראג 1942, לאחר שריינהרד היידריך ממונה לפרוטקטור בפועל של בוהמיה ומוראביה על ידי הנאצים ב-1941, מחליטה המחתרת הצ'כית לנסות ולהתנקש בהיידריך, וממנה למשימה ארבעה חיילים צעירים, יוזף ולצ'יק, יאן קוביש, יוזף גבצ'ק ואדולף אופלקה.

## דמויות
* ג'ייסון קלארק – **[[ריינהרד היידריך]]**
* סטיבן גרהאם – **[[היינריך הימלר]]**
* רוזמונד פייק – **[[לינה היידריך]]**
* ג'ק אוקונל – **יאן קוביש**
* ג'ק ריינור – **יוזף גבצ'יק**
* מיה וסיקובסקה – **אנה נובאק**
* טום רייט – **יוזף ולצ'יק**
* אנזו סילנטי – **אדולף אופלקה**
* ז'יל ללוש – **ואצלב מורבק**'
* אדם נגייטיס – **קארל צ'ורדה**
* ג'ף בל – **[[היינריך מילר]]**
* פולקר ברוך – **[[ולטר שלנברג]]**
* בארי אטסמה – **[[קרל הרמן פרנק]]**
* דילייט איגנס – **קלאוס היידריך**
* נואה ג'ופ – **אטה מוראבץ**'
* אוסקר קנדי - **מיציץ' זליניקה**
* דייוויד רינטול – **אדוארד ואגנר**
* ורמון דובצ'ף – **[[אמיל האכה]]**

## קישורים חיצוניים

קטגוריה:סרטי מלחמת העולם השנייה
קטגוריה:סרטי 2017
קטגוריה:סרטי פעולה צרפתיים
קטגוריה:סרטי דרמה צרפתיים
קטגוריה:סרטים בלגיים
קטגוריה:פראג בקולנוע
קרחון יוניון

**קרחון יוניון** (באנגלית: **Union Glacier**; מילולית: קרחון האיחוד) הוא קרחון גדול ברכס הריטג', בהרי אלזוורת', שבאנטארקטיקה.

הקרחון מובתר ביותר.

אל הקרחון זורמים מספר קרחונים יובליים המנקזים את מרכזו של רכס הריטג'.

קרחון יוניון מנקז את גבעות אדסון, שבמערב רכס הריטג'; וזורם מזרחה מגבעות אלה, בין רמת פיוניר, וגבעות אנטרפרייז.

## תיירות
על הקרחון ממוקמים מחנה קרחון יוניון, ומסלול ההמראה קרחון יוניון.

כמו כן, מאז שנת 2010 מתקיים על הקרחון מרתון הקרח באנטארקטיקה.

## היסטוריה
### גילוי ומיפוי הקרחון

הקרחון מופה על ידי הסקר הגאולוגי של ארצות הברית בהתבסס על סקרים על הקרקע ועל תצלומי אוויר שצולמו על ידי צי ארצות הברית בין השנים 1961–1966.

### מקור השם

שמו של הקרחון ניתן לו על ידי הוועדה המייעצת לשמות אנטארקטיים.

הוועדה קראה לקרחון בשם זה בהתאמה למיקומו ברכס הריטג' - שמו של רכס הריטג' ניתן לו על ידי הוועדה המייעצת לשמות אנטארקטיים, והוא נקרא כך מאחר שההרים והאתרים השונים ברכס נקראו על שם אירועים הקשורים למורשת ארצות הברית. השם Union - "איחוד" הוא שמן של מדינות ארצות הברית שלא פרשו במהלך מלחמת האזרחים האמריקאית.

## קישורים חיצוניים

* קרחון יוניון באתר הסקר הגאולוגי של ארצות הברית
* קרחון יוניון באתר הגאזט האנטארקטי המשווה SCAR של ממשלת אוסטרליה
* תחזית מזג אוויר עדכנית ארוכת טווח עבור קרחון יוניון

## הערות שוליים

יוניון
קטגוריה:ארצות הברית באנטארקטיקה
היכל התהילה של ה-WWE לשנת 2011

**היכל התהילה של ה-WWE (2011)** היה טקס הוקרה למחזור ה-12 במסגרת טקסי היכל התהילה של ה-WWE המסורתיים. האירוע הופק על ידי ארגון ההיאבקות האמריקאי, World Wrestling Entertainment (WWE) ב-2 באפריל 2011 בפיליפס ארנה, שבאטלנטה, ג'ורג'יה. האירוע היה חלק מסוף השבוע של רסלמניה 27. האירוע הונחה על ידי ג'רי לולר. גרסה של שעה אחת מהטקס שודרה בערוץ הטלוויזיה USA, לפני התוכנית Raw. כמו כן, במרץ 2015, הטקס התווסף לתוכן ערוץ הטלוויזיה של ה-WWE Network.

## מחזור
### יחידני
* *הכוכבים הראשיים של המחזור מופיעים בכתב *'מודגש**'

### קבוצה

### סלבריטי

## קישורים חיצוניים
* 

## הערות שוליים

קטגוריה:מופעי ה-WWE
קטגוריה:טקסי היכל התהילה של ה-WWE
הר גוזור

**הר גוֹזוּר** (באנגלית: **Mount Gozur**) הוא הר במרכז רכס סנטינל בהרי אלזוורת' שבאנטארקטיקה.

ההר ממוקם ברמת מאגלניק, בסמוך צפונית-מערבית למוצאו של קרחון יאנג, ו-17 קילומטרים ממזרח להר בנטלי.

גובהו של ההר 2,980 מטרים מעל פני הים, והוא ההר ה-320 בגובהו באנטארקטיקה.

## היסטוריה
### גילוי ומיפוי ההר

ההר מופה על ידי הסקר הגאולוגי של ארצות הברית בהתבסס על סקרים על הקרקע ועל תצלומי אוויר שצולמו על ידי צי ארצות הברית בין השנים 1957–1959.

### מקור השם

שמו של ההר ניתן לו על ידי הוועדה המייעצת לשמות אנטארקטיים.

הוועדה קראה להר על שמו של קפטן אלכסנדר גוזוג (Alexander Gozur) מחיל אוויר של ארצות הברית, שהשתתף בהקמת תחנת הקוטב הדרומי בעונת המחקר (הקיץ האנטארקטי) 1956–1957.

## קישורים חיצוניים
* הר גוזור באתר הסקר הגאולוגי של ארצות הברית
* הר גוזור באתר הגאזט האנטארקטי של ממשלת אוסטרליה
* הר גוזור באתר הגאזט האנטארקטי המשווה SCAR של ממשלת אוסטרליה
* הר גוזור באתר peakery (מרחקים לאתרים סמוכים)

## הערות שוליים

גוזור
גוזור
שיגצ'יו איזומי

**שיגצ'יו איזומי** (ביפנית: **泉 重千代**; 29 ביוני 1865 – 21 בפברואר 1986) היה יפני, שהוכתר כ"האדם החי המבוגר ביותר", לאחר מותו של ניווה קוואמוטו ב-16 בנובמבר 1976, גם הוא מיפן. המקרה שלו אומת בתחילה על ידי ספר השיאים של גינס, תחת הקטגוריה "הגבר הזקן ביותר אי פעם", אך גינס ביטלו מאוחר יותר את השיא ובספר השיאים העולמיים של גינס 2012 עבר השיא לכריסטיאן מורטנסן (מאז עבר אותו ג'ירואמון קימורה) והושמט אזכורו של איזומי.

## ביוגרפיה
שיג'יאו היה בנם היחיד של תממינמוטו וצורוקמה איזומי. הוריו נפטרו כשהיה בן 6 חודשים, והוא אומץ על ידי סבו קצוצומי איזומי בפברואר 1866. ספר השיאים של גינס מצאו מסמך המעיד כי הוא היה בן 24 בשנת 1889, כאשר קיבל פטור משירות צבאי כדי לעבוד בשדות קני סוכר.
איזומי שתה את משקה ה"שוצ'ו" (משקה אלכוהולי יפני המזוקק לעיתים קרובות משעורה או אורז), והמשיך לעשן בגיל 70. הוא פרש מחקלאות קנה סוכר בשנת 1970.

## מוות וחוסר וודאות מעל גיל
לאחר אשפוז קצר, נפטר איזומי מדלקת ריאות ב-21 בפברואר 1986. איזומי נחשב בטעות כאחד משני אנשים בלבד (השנייה היא ז'אן לואיז קלמן) שגילם אומת מעל ל-120 שנה עד שטענה זו הופרכה. באפריל 1987, 14 חודשים לאחר מותו של איזומי, דיווחה המחלקה לאפידמיולוגיה במכון המטרופוליטן לגרונטולוגיה בטוקיו כי בדיקה ברשומות הרישום המשפחתי של איזומי מוכיחה שהוא היה בן 105 במותו. בספר השיאים העולמי של גינס משנת 2011 נכתב כי תעודת הלידה שהוגשה כראיה, הייתה אולי שייכת למעשה לאחיו הגדול, שנפטר בגיל צעיר, והמשפחה אולי השתמשה מחדש בשם "שיג'יצ'יו" כשמו לאחר מות אחיו.

המקרה המאומת והבלתי מעורער של אריכות חיים גברית הוא ג'ירומון קימורה, גם הוא מיפן, שנפטר בגיל 116 שנים ו-54 ימים.

## ראו גם
* תוחלת חיים

## קישורים חיצוניים
* 

## הערות שוליים

קטגוריה:יפנים שהגיעו לגיל מאה
קטגוריה:אישים שהגיעו לגיל 110 בעת החדשה
קטגוריה:יפנים שנולדו ב-1865
קטגוריה:יפנים שנפטרו ב-1986
רויאל צ. טאפט

**רויאל צ'אפין טאפט האב** (באנגלית: ****; 14 בפברואר 1823 – 4 ביוני 1912) היה פוליטיקאי ואיש עסקים אמריקני, שכיהן כמושל רוד איילנד בין השנים 1888–1889.

## ביוגרפיה
טאפט נולד לאורסמוס ומרגרט סמית במסצ'וסטס, ולמד באקדמיה של ווסטר , שם סיים את לימודיו בשנת 1872. ב־31 באוקטובר 1850 התחתן עם מרי פרנסס ארמינגטון, ונולדו להם ארבעה ילדים.

טאפט השתייך למפלגה הרפובליקנית והיה חבר מטעמה בבית הנבחרים של רוד איילנד  בין השנים 1880–1884. לפני כהונתו כמושל מדינת רוד איילנד טאפט עבד בחברת "ברדפורד אנד טאפט", שעסקה במסחר בצמר. את החברה עזב בשנת 1885. הוא היה גם נשיא הבנק הלאומי לסוחרים , נשיא חברת הרכבת של בוסטון ופרובידנס  ודירקטור בחברת הרכבת של ניו יורק, ניו הייבן והרטפוד .

הוא נפטר בביתו בפרובידנס שברוד איילנד, ונקבר בבית העלמין סוואן פוינט  שבפרובידנס.
## לקריאה נוספת

* Sobel, Robert, Raimo, John, eds. **[https://archive.org/details/biographicaldire0004unse/page/1358/mode/2up Biographical Directory of the Governors of the United States, 1789–1978, Vol. 4]**, Westport, Conn.; Meckler Books, 1978, p. 1359


## קישורים חיצוניים
* רויאל צ. טאפט באתר אגודת המושלים הלאומית 
* רויאל צ. טאפט באתר The Political Graveyard 
*  
* 

## הערות שוליים

קטגוריה:אמריקאים ילידי מסצ'וסטס
קטגוריה:מושלי רוד איילנד
קטגוריה:אמריקאים ממוצא אנגלי
קטגוריה:מושלי מדינות ארצות הברית מהמפלגה הרפובליקנית
קטגוריה:אמריקאים שנולדו ב-1823
קטגוריה:אמריקאים שנפטרו ב-1912
עיריית קאזאן

**עיריית קאזאן** (ברוסית: **Мэрия Казани**) היא גוף השלטון המקומי, במעמד של עירייה, האחראי לניהולה השוטף של העיר קאזאן. ככל רשות מקומית, עוסקת עיריית קאזאן בעניינים מוניציפליים מסוג הסדרת שרותי חינוך, תרבות, רווחה, תשתיות, ניקיון, תברואה וכדומה.

החל משנת 2005 מכהן בראשות עיריית קאזאן אילסור מטשין.

## ראשי עיריית קאזאן מאז 1990

## ראו גם
* ראש עיריית קאזאן
* הדומה העירונית של קאזאן

## קישורים חיצוניים
*  
* 
* 
* 
* 

קטגוריה:רוסיה: עיריות
קטגוריה:קאזאן
רבי חזקיה (זוהר)

**רבי חזקיה** (מכונה גם **רבי חזקיה בר רב**) הוא דמות המוזכרת בספר הזוהר, על פיו היה תנא מתלמידי רבי שמעון בר יוחאי והוא מצוין כאחד מעשרת בני חבורתו.

רבי חזקיה אינו מוזכר כלל בספרות חז"ל, אך מוזכר בספר הזוהר פעמים רבות.

## מהמסופר עליו

פעמים רבות בספר הזוהר מסופר שהלך מקפוטקיא ללוד או להפך, לראות את רבי שמעון בר יוחאי.

לפעמים היה קם לעסוק בתורה באמצע הלילה, יחד עם רבי אלעזר בן שמוע או רבי יצחק. הוא אף אמר, שכל מי שמשתדל בתורה בחצות הלילה - ודאי שיש לו חלק בעולם הבא.

עוד מסופר עליו, שפעם אחת, כשהלך בדרך יחד עם רבי אלעזר, הם ראו נחש. רבי חזקיה רצה להורגו כיוון שהוא מזיק לאנשים והורגם, אך רבי אלעזר אמר לו שלא יהרגנו, כיוון שהנחש לא הורג אדם עד שהוא מקבל צו אלוהי להורגו.

במקום אחר מסופר, שפעם אחת הלך עם רבי ייסא (נראה שהוא רבי יוסי) בבית הקברות של גוש חלב החרבה, והם דיברו עם אחד מהמתים על גלות התורה וצער העולם. לאחר שיחה זו הגיעו השניים למסקנה, שכיוון שאין צדיקים בעולם, מוכרח שהעולם מתקיים רק בשביל המתים!

בסוף האדרא רבא רבי חזקיה נפטר יחד עם רבי יוסי בר רבי יעקב ורבי ייסא

## מאמרותיו
* בתחילת ההקדמה לספר הזוהר, מובאת מימרא בשמו, המדמה את כנסת ישראל לשושנה (תרגום מארמית):

* במקום אחר בספר הזוהר, מובאת בשמו מימרא, בה מצד אחד הוא מדבר בחריפות רבה נגד יציאתם של נשים אל מחוץ לביתם ללא כיסוי ראש, ומצד שני משבח את נשות ישראל שדומות לגפן, שמקבלת עליה רק את בן זוגה.
* מימרא נוספת המובאת בשמו, מספרת מה יקרה בעתיד הרחוק:

*  - כל מי שמודה על חטאו, הקדוש ברוך הוא מניח לו ומוחל לו על חטאו.

## קישורים חיצוניים
* 

## הערות שוליים

קטגוריה:אישים המוזכרים בספר הזוהר בלבד
קטגוריה:תלמידי רבי שמעון בר יוחאי
שקע טופוגרפי

ממוזער|left|250px|התמתחות של עמודת אוויר בציר הגובה גוררת התכנסות של אוויר פנימה במישור האופקי.
**שקע טופוגרפי** (באנגלית: Lee Trough) במטאורולוגיה דינמית הוא סוג של שקע ברומטרי המתהווה כאשר רוח מנשבת במורד הר או מכשול טופוגרפי משמעותי אחר. שקע כזה מכונה גם **שקע חסי** משום שהוא מתהווה בסמוך לצלע ההר האחורית ביחס לכיוון נשיבת הרוח; הוא "חוסה בצדו האחורי" של ההר. דוגמאות בולטות לכך כוללות את השקעים הברומטריים הנצפים בעקביות במורד הצד המזרחי של הרי הרוקי בארצות הברית.

היווצרותו של שקע טופוגרפי נובעת מעקרון מטאורולוגי המכונה "**חוק שימור ה[[ערבוליות]] הפוטנציאלית**", הקובע בין היתר כי שכבת אוויר המשנה את עובייה חייבת לשנות את הערבוליות הכוללת שלה. ערבוליותו הכוללת של גוש אוויר מורכבת מערבוליות "טבעית" (כלומר המתקיימת גם כאשר הגוש נייח) הנובעת מסיבוב כדור הארץ סביב צירו ומכומתת בפרמטר קוריוליס המקומי f, ומערבוליות מורגשת הנדמית כסחרור של האוויר סביב אזור של לחץ נמוך ומכומתת במדד הציקלוניות של הזרימה w. עבור שכבת אוויר בעובי H, עקרון שימור הערבוליות הפוטנציאלית קובע שהגודל:

: PV = \frac{f+w}{H}

נשמר בהיעדר אפקטים חיצוניים כמו חיכוך עם הקרקע או חימום לא אדיאבטי. במקרה של רוח הנושבת במורד הר, האוויר הסמוך לפני ההר נאלץ לעקוב אחר התוואי הטופוגרפי של ההר, בעוד שהאוויר המצוי בגובה משמעותי מעל ההר כמעט ולא מושפע מנוכחותו של ההר. כתוצאה, שכבת האוויר גדלה בעוביה, ומכיוון שפרמטר קוריוליס אינו משתנה בזמן (בהנחה שהזרימה אינה מתפרשת על קווי רוחב רבים מדי), מדד הציקלוניות w חייב לגדול על מנת לשמר את הערבוליות הפוטנציאלית. באופן שקול ניתן להסתכל על אלמנט זורם שהוא עמודת אוויר צרה העוקבת אחר תוואי ההר; כאשר גובה העמודה גדל, שטח בסיסה חייב לקטון - ומחוק שימור התנע הזוויתי נובע שהמהירות הזוויתית של סחרור העמודה סביב צירה חייב לגדול. על אף שהתייחסנו רק לערבוליות העמודה סביב צירה, משפט סטוקס מבטיח שסחרור עצמי של הרבה עמודות כאלה שקול להתפתחות סירקולציה כוללת המאפיינת מערכות של לחץ נמוך.

עקרון שימור הערבוליות הפוטנציאלית מסביר גם מדוע בחצי הכדור הצפוני, שקעים ברומטריים המצפינים נוטים להיחלש ואלו המדרימים נוטים להעמיק; כאן עובי שכבת האוויר קבוע בקירוב, והגורם המשפיע הוא התחלופה בין ערבוליות טבעית (פרמטר קוריוליס f) וערבוליות מורגשת (הציקלוניות w).

## ראו גם
* שקע ברומטרי

קטגוריה:מטאורולוגיה
פסגת איצ'רה

**פסגת איצ'רה** (באנגלית: **Ichera Peak**; בבולגרית: **връх Ичера**) היא פסגה בצפון - מרכז רכס סנטינל, בהרי אלזוורת', שבאנטארקטיקה.

גובהה של הפסגה 2,600 מטרים מעל פני הים.

הפסגה נמצאת ברמת מאגלניק; ומשקיפה על קרחון אלן שמדרום - מערב לפסגה; ועל קרחון יאנג שמצפון - מזרח לפסגה.

הפסגה ממוקמת 18.8 קילומטרים ממזרח להר אנדרסון; 4.21 קילומטרים דרומית - דרומית-מזרחית להר גוזור; 9.78 קילומטרים דרומית-מערבית לפסגת זימורניצה; 15.18 קילומטרים מערבית - צפונית-מערבית להר בץ'; ו-5.93 קילומטרים צפונית - צפונית-מערבית מפסגת צ'פמן.

## היסטוריה
### מיפוי הפסגה

הפסגה מופתה לראשונה על ידי סוקרים אמריקאיים בשנת 1961. מיפוי מעודכן נערך בשנת 1988.

### מקור השם

הפסגה נקראת על שם היישוב איצ'רה שבמזרח בולגריה.

## לקריאה נוספת
* הגאזט האנטארקטי הבולגרי 

## קישורים חיצוניים
* פסגת איצ'רה באתר הגאזט האנטארקטי של ממשלת אוסטרליה
* פסגת איצ'רה באתר הגאזט האנטארקטי המשווה SCAR של ממשלת אוסטרליה

## הערות שוליים

איצ'רה
איצ'רה
איצ'רה
שלמה בן תאמצות

רבי **שלמה טאמצוּת** [שלמה בן תמסות] היה מרבני מרקש במאה ה-17. הוא נחשב לאחד מצדיקי מרוקו וקיברו בולט כיום בבה"ק במרקאש ועליו בנוי חדר קטן.

## ביוגרפיה
חי במאה ה-16 או במאה ה-17 במארקאש, והיה מחברי "בית דין הצדק" בעיר. פרטים על קורותיו אינם ידועים, להוציא מסורות בודדות בקרב בני עירו ומשפחתו.

המקור היחיד  המצוי בידינו לעת עתה ומתעד את הרב שלמה תאמצות קודם לתחילת המאה ה-20, הוא שורה בכתב יד קצר, שסוכם מתוך כתב יד אבוד של ספר בשם "קורא הדורות" על רבני מרקאש. כתב היד הקצר נכתב ב-1816, ועל פי תוכנו נכתב המקור ("קורא הדורות") במחצית המאה ה-18 לערך.   

בכתב היד הקצר מובאת רשימת שמות של שבעה רבנים, שכיהנו כחברי בית הדין במארקאש לאורך השנים הרבות שעד כתיבת "קורא הדורות" (1750 לערך), ביניהם: "הרב הגדול, מלאך אלדים, מרנא ורבנא כמוהר"ר **שלמה טאמצות** [כך!] זלה"ה".  אחריו ברשימה נזכר: הרב  **יוסף ליברישא** המוכר מחתימתו על מסמכים אחדים בשנים 1664-1658, ובאחד מהם הוא רושם על עצמו "ממרקאש". 

בהמשך כתב היד מוזכר כי **רוב** [!] אלה היו מצאצאי מגורשי ספרד, אך אין פירוט מי מהם. על פי שם המשפחה (הלקוח כנראה מהשפה הברברית), נראה שמוצאו של הרב שלמה היה מקומי - מישובי צפון-אפריקה. 

על פי המסורת המשפחתית, נשדד הרב שלמה תאמצות ונהרג בידי ערבי. לאחר פטירתו הוא נודע כקדוש שמקום קברו מועיל לישועה, ובפרט לחולי קדחת. יהודי המקום פקדו רבות את קברו שבמרקש.  באחד הסיפורים על הרב שלמה תאמצות (להלן) הוא נזכר כתלמיד הרב י**צחק דלויה,** שנפטר במארקאש ב-1711. נראה כי הזכרתו בסיפור זה היא שיבוש, ומדובר ברב שלמה עמר.      

## אגדות ומסורות
בידי חכמי מרקש הייתה מסורת על ביקורו של הרב יוסף קארו במרוקו, כנראה בצעירותו לפני שעלה לארץ ישראל. מסורת זו מספרת על מפגש בינו לרבי שלמה תאמצות, עליה מספר רבי יוסף בן נאיים:

בפי בני העיר ובני משפחתו, נשמרו מסורות מעניינות אודותיו, ובעיקר אודות הריגתו.

רבי יוסף בן נאיים מספר את סיפור הריגתו, ובין היתר מזכיר את דברי רבי שלמה לאשתו בחלום שהוא 'ניצוץ מעשרה הרוגי מלכות':

## צאצאים
ידוע במסורת כל משפחות טמסוט מאזורים שונים במרוקו, כי רבי שלמה הוא אבי המשפחה והראשון שכונה בשם זה.

מבין צאצאיו:
*החכם רבי שלמה תאמצות בן יעקב. נפטר ב-1947 במוגדור.
*החכם רבי שלמה תאמצות בן מסעוד. נפטר בתיזגין באזור 1930.
*נכדו של האחרון, הרב חיים טמסוט, מרבני טבריה.

## קישורים חיצוניים
* רבי שלמה תמצות או רבי יצחק אלחנן?, באתר פורום אוצר החכמה

## הערות שוליים

קטגוריה:רבנים מרוקאים
קטגוריה:מרקש: רבנים
אסתר בירנבאום

**אסתר (אמי) בירנבאום** (23 ביוני 1928 – 13 באפריל 1948) הייתה שחיינית ארץ ישראלית, סגנית אלופת ארץ ישראל (1946 ו-1947) במשחה ל-100 מטר חזה. נהרגה בשיירת הדסה.

## ביוגרפיה
בירנבאום נולדה וגדלה בווינה, אוסטריה, בתם של אוללי וריכרד בירנבאום. אביה היה עורך דין. בשנת 1939, לאחר סיפוח אוסטריה לגרמניה הנאצית, עלתה לארץ ישראל לבדה, במסגרת עליית הנוער והתגוררה אצל קרובים ומכרים בתל אביב. למדה בבית-הספר תל-נורדאו בתל אביב ובבית הספר התיכוני למסחר, במגמה ריאלית, לאחר שקיבלה מלגת לימודים. היא הייתה חברה בארגון המתמטיקאים בארץ ישראל. לאחר מלחמת העולם השנייה התברר לה שהוריה נרצחו במחנה ריכוז ביוגוסלביה. היא השתתפה בקורסים חיילות גיוס מיוחד (חג"ם) בכפר ויתקין, בגדנ"ע ובחי"ש של הגנה.

בירנבאום התאמנה בקבוצת השחייה של ברית מכבים עתיד. באליפות ארץ ישראל שנערכה בבת גלים בחיפה 1946 זכתה בירנבאום במדליית כסף במשחה ל-100 מטר חזה, אחרי רות המרמן שקבעה תוצאה של 1:42.4 דקות ולפני שטרימר, שתיהן חברותיה למועדון השחייה.

באליפות ארץ ישראל שנערכה בחולון בנובמבר 1947 זכתה בירנבאום במדליית כסף במשחה ל-100 מטר חזה, אחרי רות המרמן (1:45.8 דקות).

היא התקבלה ללימודי כימיה באוניברסיטה העברית בירושלים. לאחר החלטת העצרת הכללית של האו"ם ב-29 בנובמבר 1947 על תוכנית החלוקה היא השתתפה בשמירה בעיר העתיקה בירושלים ובהר הצופים. בהמשך היא צורפה לפלוגת סטודנטים שהועברה לחיל מדע (חמ"ד) בירושלים.

ב-22 בפברואר 1948 הוצאה בירנבאום מתחת להריסות הבתים ללא פגע בפיגוע ברחוב בן-יהודה, אך כחודש ושלושה שבועות לאחר מכן, ב-13 באפריל היא נהרגה בשיירת הדסה, שהותקפה על ידי מארב ערבי בשייח' ג'ראח בדרך להר הצופים. היא ישבה באחד משני האוטובוסים שהועלו באש על ידי הערבים.

בירנבאום נקברה בקבר אחים בבית הקברות סנהדריה, מאחר שגופתה לא זוהתה.

## הנצחה
ממוזער|שמאל|250px|קבר אחים של חללי שיירת הדסה בבית הקברות סנהדריה בירושלים
במשך כארבעה עשורים נערך מפעל העשרה בבריכת גלי גיל ברמת גן, שכלל תשע תחרויות שחייה ומשחק כדורמים לזכרם של עשרה מהרוגי מלחמת העצמאות שחייני מכבי. המשחה ל-100 מטר חזה נערך לזכרה, המשחה שבו הצטיינה.

## קישורים חיצוניים

* 
* מיכאל, זיכרון לנופלים - אסתר (אמי) בירנבאום, אתר הארץ, 19 ביולי 1948
* מיכאל, זיכרון לנופלים - אסתר (אמי) בירנבאום, אתר הארץ, 19 ביולי 1948

## הערות שוליים

קטגוריה:בוגרות בית הספר תל נורדאו
קטגוריה:בוגרי בית הספר תל נורדאו
קטגוריה:בוגרות גימנסיה גאולה
קטגוריה:בוגרי גימנסיה גאולה
קטגוריה:ספורטאי מכבי תל אביב
קטגוריה:שחייניות ארץ-ישראליות
קטגוריה:שחיינים ארץ-ישראלים
קטגוריה:לוחמות ההגנה
קטגוריה:לוחמי ההגנה
קטגוריה:חללי שיירת הדסה
קטגוריה:ספורטאים שנפלו במערכות ישראל
קטגוריה:יהודים הקבורים בבית הקברות סנהדריה
קטגוריה:ארץ-ישראלים שנולדו ב-1928
קטגוריה:ארץ-ישראלים שנפטרו ב-1948
דג טיגריס

**דג טיגריס** (שם מדעי: *Hydrocynus*) הוא סוג של דגי גרם בני משפחת האלסטיים. אלו הם דגים טורפים מהירים והגדולים שבבני סדרת החריתאים, בה גם דגי הפיראנה. הם מצויים בטבע בנהרות טרופיים באפריקה שמדרום לסהרה. דגים אלה תוארו לראשונה בידי החוקר ז'ורז' קיווייה ב-1816 ומשמעות שמם הוא מיוונית עתיקה: "ὕδωρ" - מים ו-"κύων" - כלב, כלומר: "כלבי מים", עקב מבנה הניבים הגדולים והחדים שלהם. מסיבה זו הם מכונים גם בשם: "טיגריס הנהר".
## מאפיינים
דגים אלה יכולים להגיע לגודל של מעל 1.5 מטר ולשקול מעל 50 קילוגרם. הם גדולים ובעלי לסתות בולטות מלאות שיניים מחודדות המשמשות לקריעת בשר. עם זאת לרוב מזונם מורכב רק מדגים אחרים, כשכבר תועדו מקרים של טריפת עופות קטנים.

עקב גודלם חלק מהמינים הם דגי ספורט מבוקשים בכמה מנהרות אפריקה והם מושכים תיירים ומהווים הכנסה כלכלית למקומיים. באזורים אחרים הם נחשבים למזיקים גדולים הטורפים ביעילות להקות דגים.

## מינים
* *Hydrocynus brevis*
* *Hydrocynus forskahlii*
* דג טיגריס גולייתי (*Hydrocynus goliath*)
* *Hydrocynus tanzaniae*
* דג טיגריס ויטטוס (*Hydrocynus vittatus*)

## קישורים חיצוניים

קטגוריה:בעלי חיים שתוארו ב-1816
קטגוריה:אלסטיים
קטגוריה:טקסונים שתוארו בידי ז'ורז' קיווייה
אורי זייפרט

**אורי זייפרט** (נולד ב-1969) הוא קצין צה"ל במילואים בדרגת תת-אלוף, כיהן כמפקד בסיס תל נוף.

## ביוגרפיה
נולד ב-1969 בקיבוץ יסעור שבגליל המערבי.

## שירותו הצבאי
זייפרט התגייס לחיל האוויר וסיים קורס טיס במגמת קרב. הוא מילא מספר תפקידי פיקוד בחיל, ב-2005 מונה למפקד טייסת 106, ב-2007 מונה למפקד טייסת 69, ב-2012 מונה למפקד בסיס רמון ובשנים 2014–2017 פיקד על בסיס תל נוף.

זייפרט בוגר תואר ראשון במדעי ההתנהגות ותואר שני במנהל עסקים ובמשפטים.

באפריל 2020, בעת התפרצות מגפת הקורונה מונה לרכז את מערך הבדיקות. הוא סיים את תפקידו במאי, לאחר שהציג תוכנית להקמת מכלול לקטיעת שרשראות ההדבקה.

כיום עוסק זייפרט בייעוץ לחברות וארגונים בשיפור וייעול תהליכי קבלת החלטות.

## הערות שוליים

קטגוריה:טייסי חיל האוויר הישראלי
קטגוריה:מפקדי בסיס תל נוף
קטגוריה:תתי-אלופים בחיל האוויר
קטגוריה:יסעור: אישים
קטגוריה:ישראלים שנולדו ב-1969
יהלומן

250px|ממוזער|שמאל|לוטשי יהלומים. נתניה, 1964
**יהלומן** הוא אדם העוסק במסחר ביהלומים ובעיבודם באמצעות כלי יהלומנות . יהלומנים פעילים בתחומים אחדים:
* יצרן – מי שעסקו כולל עיבוד, על ידי עובדים שכירים או קבלני משנה, של יהלומים השייכים לו.
* קבלן משנה – מי שמעבד יהלומים שהם רכושו של אחר ונמסרו לו רק לצורך עיבודם
* דילר (סוחר, יצואן, יבואן) – מי שעסקו כולל קנייה ומכירה של יהלומים ללא עיבוד שלהם.

בין סוחרי יהלומים, גם שאינם יהודים, מקובלת סגירת עסקה בלחיצת יד ואמירת המילים "מזל וברכה". המנהג אף הוטמע בתקנון של בורסת היהלומים הישראלית ובתקנון של בורסת היהלומים בניו יורק.

קיים מגוון רחב של סוגי יהלומים ובהם: יהלום טבעי, יהלום צבעוני, יהלום מלאכותי.
סוגי ליטוש: יהלום לא מלוטש, קבושון, עגול מבריק, אובל, אמרלד, נסיכה, מרקיז, ראדיאנט, אסחאר, חתך ורד, לב, אגס, כרית, מתומן, מלבן, צורת עדש.

תפקידו של היהלום לחתוך את היהלום בצורה שתביא למקסימום רווח, דרך חיתוך מכוון למשקל ובהירות יהלום מרבים.

## בישראל

ישראל היא מרכז עולמי של מסחר ביהלומים. יצוא היהלומים מישראל הגיע לשיא של 7 מיליארד דולר בשנת 2007, ובשנת 2019 היה 4.5 מיליארד דולר. היהלומנים בישראל מאוגדים בבורסת היהלומים הישראלית (לאחר שעמדו בתנאים לחברות בה). יצרני היהלומים מאוגדים גם בהתאחדות תעשייני היהלומים בישראל.

לפעילותם של יהלומנים נקבעו בפקודת מס הכנסה כללי מיסוי מיוחדים, המפורטים בתקנות מס הכנסה (הערכת מלאי של יהלומן), התשע"ח–2018 ובתקנות מס הכנסה (כללים בדבר ניהול פנקסי חשבונות של יהלומן וקביעת הכנסתו החייבת), התשמ"א-1980.

## ראו גם
* יהלומי דמים
* מכון היהלומים הישראלי
* מואסניט
* אבן חן
* תכשיט
* עיבוד בחוד יהלום

## קישורים חיצוניים

## הערות שוליים

קטגוריה:מקצועות
קטגוריה:מסחר ביהלומים
*
רולס-רויס 100 EX 101 / EX

**רולס-רויס 100 EX 101 / EX** (באנגלית : **Rolls-Royce 101EX**, **Rolls-Royce 100EX**) הן מכוניות קונספט בתצורת מכוניות קבריולה יוקרתיות, בסגנון גראן טוריסמו מתוצרת יצרנית רכבי היוקרה הבריטית **[[רולס-רויס]]**.  

דגם **רולס-רויס 100 EX** הוצג בשנת 2004. 

דגם **רולס-רויס 101 EX** הוצג בשנת 2006.

## דגמים
* 2 דלתות.
* 4 מושבים.
* מנועי בנזין.
* סוג הנעה: הנעה אחורית.
* מנוע קירור מים.
* קיבולת מכל דלק - 80 ליטר (דגם "רולס-רויס 100 EX").
* צמיגים קדמיים: 285/45R21, אחוריים: 255/50R21 (דגם "רולס-רויס 101 EX").

## תמונות

קובץ:View of the V16 powetrain used in the Rolls-Royce 101EX.jpg |  מבט למנוע V12 צילינדרים, של דגם "רולס-רויס 101 EX"
קובץ:RollsRoyce101EX 2.JPG | דגם "רולס-רויס 101 EX"


## ראו גם
* רולס-רויס

## קישורים חיצוניים

* 
* 

## הערות שוליים

קטגוריה:מכוניות קונספט
קטגוריה:מכוניות גראן טוריסמו
קטגוריה:מכוניות קבריולה
קטגוריה:דגמי מכוניות שהושקו ב-2004
קטגוריה:דגמי מכוניות שהושקו ב-2006
EX 100
קטגוריה:מכוניות בריטיות
מעבר תבנית

[ממוזער|345x345 פיקסלים|מעבר תבנית, [1991]]
**מעבר תִּבְּנִית** (בערבית: **معبر تبنيت**) היה מעבר לאוכלוסייה אזרחית (או לחלופין מחסום מרכזי) ב'רכס עלי טאהר' (שבשטחו מוצבי בופור ודלעת) שבלבנון, באזור הכפר תיבנית בתקופת השהייה ברצועת הביטחון. המעבר הוביל אזרחים ורכבים מאזור הכפרים תיבנית וארנון שבשליטת ארגון החזבאללה לאזור רצועת הביטחון שבשליטת כוחות צה"ל וצד"ל. המעבר היה אחד מחמשת מעברים לרצועת הביטחון וממנה בתוך שטח דרום לבנון והיה בשליטה של חיילי צד"ל.

במעבר התרחשו מספר לא מועט של ניסיונות מצד ארגון חזבאללה לפגע כנגד חיילי צה"ל וכנגד חיילי צד"ל. בשנת 2000 עם נסיגת צה"ל מלבנון, צה"ל נטש את המעבר. שהמשיך לשמש כמעבר צבאי בשליטה לבנונית (נכון לשנת 2006).

## היסטוריה
מעבר תבנית הוקם כחלק ממערך המעברים של רצועת הביטחון בדרום לבנון. המקום היווה קרקע פורייה לניסיונות פיגוע באמצעות רכבי תופת ומטעני צד. ב-18 למרץ 1995 במהלך פתיחת ציר במעבר תבנית, באזור מוצב "דלעת" בגזרה המזרחית של רצועת הביטחון, נכנס כוח צה"ל לסרוק מטע זיתים סמוך, משלא נמצא דבר חזר לכביש והמשיך בפתיחת הציר. לפתע, נפתחה אש ופצצות מרגמה נורו לעבר הטנק שעמד בחיפוי. מפקד הכוח חזר עם חייליו למקום, במטרה לסייע לטנק המותקף. הכוח החל לסרוק את השטח, והחיילים נכנסו שוב למטע הזיתים, לוודא שאין בו מחבלים. גם בסריקה זו לא נמצא דבר והכוח עמד לחזור לכביש. אז אירע פיצוץ חזק. רב-סמל  וחברו, ששמעו את הפיצוץ, רצו לכיוון הנפגעים על מנת להגיש להם סיוע. תוך כדי ריצתם אירע פיצוץ חזק נוסף של מטען צד אשר פגע בהם אנושות. האשם ושניים מחייליו רס"ם האני מוחמד וסמל  נהרגו. עוד שני חיילים נפצעו. ב-1 במרץ 1998 מנעו אנשיו של גנרל אנטואן לאחד מתושבי טייבה מעבר דרך מעבר תבנית. אירוע דומה אירע ביולי של אותה השנה. חסימת מעבר תבנית שהיווה עורק חיים מרכזי לתושבי הסביבה, היה לצעד ענישה בעקבות פיגועים והתקפות על חיילי צד"ל וחיילי צה"ל.

### לקראת הנסיגה
ב-7 בינואר 2000 הפעילו מחבלי חזבאללה מטען צד כנגד כוח של חיילי צד"ל שהיו בפעילות מבצעית באזור, איש לא נפגע. מטען זה בא בעקבות הניסיון של חזבאללה בהוראת בכירים במשטר האיראני לחמם את הגזרה לאור חידוש שיחות השלום בין ישראל לסוריה. במרץ אותה שנה, טמנו פעילי חזבאללה מטען צד במעבר שפגע בכוח רגלי של צד"ל שעסק בפתיחת ציר לקראת פתיחת המעבר באותו יום. באפריל שוחררו במעבר העצירים הלבנונים שהשבתם בחזרה ללבנון הובילה למאבק משפטי של משפחתו של הנווט החטוף רון ארד. בימים בהם צה"ל התכונן לנסיגתו, במאי 2000, הפגיזו כוחות צד"ל בראשותו של גנרל אנטואן לאחד ומטוסי חיל האוויר את אזור תיבנית. לקראת סוף החודש החל פינוי המוצבים שכלל הפצצות כבדות של מסוקים ומטוסי קרב על מוצבים ב'רכס עלי טאהר'. לאחר עזיבת כוחות צה"ל, החלו אזרחים לראשונה לעבור במעבר תבנית בלי אישור של צה"ל או של צד"ל המתפורר, דבר שבעיני החזבאללה הצטייר כ"תמונת ניצחון".

## ראו גם
* שער פאטמה

## הערות שוליים

קטגוריה:רצועת הביטחון
תבנית
קטגוריה:המערכה ברצועת הביטחון
קטגוריה:צבא דרום לבנון
קטגוריה:צה"ל: היסטוריה
פולרטון שירותי בריאות

**קבוצת פולרטון שירותי בריאות** (באנגלית: **Fullerton Health Group**) היא חברה סינגפורית המספקת שירותי בריאות פרטיים ללקוחות במדינות שונות ברחבי אסיה.

המטה הראשי של החברה נמצא בסינגפור, מלבדו מפעילה החברה כ-198 מרפאות ברחבי סינגפור, הונג קונג, אינדונזיה, מלזיה ואוסטרליה ומעסיקה כ-2,000 עובדים.

## היסטוריה
חברת פולרטון הוקמה בשנת 2010 על ידי ד"ר מייקל טאן (Dr. Michael Tan) וד"ר דניאל צ'אן (Dr. Daniel Chan).

בשנת 2011, רכשה את חברת ג'ת'ין-ג'ונס (Gethin-Jones) המספקת שירותים אמבולטורים ואת חברת טריתאל הוי דייוויס (Drs Trythall Hoy Davies) המספקת ציוד רפואי.

בשנת 2012, החלה החברה לספק שירותי בריאות באיי קיימן.

בשנת 2013, רכשה את חברת ג'ובפיט (Jobfit) האוסטרלית והשקיעה בחברה המספקת שירותי בריאות וחדרי ניתוח בהונג קונג.

בשנת 2014, רכשה את חברת טירטה שירותים רפואיים (Tirta Medical Group) מאינדונזיה.

בשנת 2015, רכשה 80 אחוזים מחברת HMMP מהונג קונג תמורת 33 מיליון דולר, את חברת ההדמיה רדלינק-אסיה (RadLink-Asia) מסינגפור תמורת 111.2 מיליון דולר והשקיעה בחברת קוסבי (COSSB) המספקת שירותי בריאות במלזיה.

בשנת 2016, רכשה את חברת Global Assistance & Healthcare ובהמשך שינתה את שמה לפולרטון בריאות אינדונזיה (Fullerton Health Indonesia).

בשנת 2016, רשמה פולרטון ציון דרך כאשר רשמה בממוצע כ-4 מיליון ביקורים בשנה וסיפקה שירותים רפואיים שונים ל-10 מיליון אנשים.

בסוף שנת 2016, ביצעה מיתוג מחודש כאשר הציגה לוגו ושם אחיד לכל שירותי החברה - Fullerton Health.

בשנת 2017, רכשה את חברת Healthscope Medical Centers מאוסטרליה.

בשנת 2017, חברת ההחזקות הסינית פינג אן השקיעה בפולרטון שירותי בריאות כ-800 מיליון רנמינבי.

בשנת 2017, גייסה החברה הון בסך של כ-175 מיליון דולר בצורה של איגרת חוב.

בשנת 2018, רכשה 60 אחוזים מחברת Intellicare המספקת שירותי בריאות בפיליפינים.

בשנת 2018, השקיעה בחברת Global Doctor הסינית.

### פרסים ונקודות ציון
* בשנת 2015, זכתה בפרס למצוינות בתחום שירותי בריאות ראשוניים של ארגון פרוסט וסאליבן סינגפור.
* בשנת 2015, זכה מנכ"ל החברה בפרס יזם השנה של חברת ארנסט אנד יאנג.
* בשנת 2015, נבחרה החברה לספק שירותי הבריאות הטוב ביותר.
* בשנת 2016, זכתה החברה באות הזהב לטיפול אמבולטורי של ארגון JCI.

## חברות בת
במהלך השנים רכשה והשקיעה פולרטון במגוון חברות, להלן החברות הרשומות כחברות בת:
* Intellicare Group
* Radlink-Asia Pte Limited
* Fullerton Health Australia Pty Ltd
* HMMP Limited
* Global Assistance & Healthcare
* Global Doctor Pty Limited
* Fullerton Health Philippines Holdings Corporation
* Baseline Group (Personnel) Pty Ltd
* Tirta Medical Center
* Fullerton Health Philippines Pte Ltd

## קישורים חיצוניים
*  

## הערות שוליים

קטגוריה:סינגפור: כלכלה
קטגוריה:חברות שירותי רפואה
נוף עם כרכרה ורכבת

**נוף עם כרכרה ורכבת** הוא ציור בצבעי שמן של הצייר ההולנדי וינסנט ואן גוך שנוצר בשנת 1890 בעת שואן גוך התגורר באובר-סור-אוּאז שבצרפת.

## אודות היצירה
ואן גוך חיי את חודשיו האחרונים באובר-סור-אוּאז, עיירה בצפון צרפת, לאחר שעזב את המוסד הפסיכיאטרי במאי 1890. הוא צייר את היצירה כשבוע לאחר שהשלים את דיוקנו של ד"ר פול גאשה. הנוף המתואר ביצירה מאופיין ביחסיות, כלומר היצירה מומחשת כתמונה אמיתית עם יחסיות מרחק בראייה רגילה. הנוף בעל הפרספקטיבה הזה הפך לאחד מהאוהבים ביותר על הצייר ביחד עם הנוף בסכוונינגן שבהאג.

במכתב לאחותו, ווילאמינה, ואן גוך מתאר את הניסיון שלו ליצור משהו המתאר את המהירות שבה משתנה המציאות בעת המודרנית. בציור מתואר שדה ונוף הכוללים בית איכרים, כרכרה  הרתומה לסוס וכדומה. זוהי סצנה אופיינית לנוף הכפרי. באופן מנוגד, הרכבת העוברת במרחק על רקע ההרים. ואן גוך תיאר את עבודתו על יצירה זו כמהירה וכמאומצת כנראה הן כדי לתפוס את הרכבת עצמה בציור והן כדי להמחיש את הסגנון המנוגד של הלך החיים המודרני.

כיום, היצירה מוצגת במוזיאון פושקין, מוסקבה, רוסיה.
## קישורים חיצוניים

## הערות שוליים

קטגוריה:וינסנט ואן גוך: ציורים
קטגוריה:ציורי שמן
קטגוריה:ציורים מהמאה ה-19
קטגוריה:מוזיאון פושקין: ציורים
קטגוריה:עצים בציורים
קטגוריה:רכבות באמנות
מיקיאל אנטון ווסאלי

**מיקיאל אנטון ווסאלי** (במלטית: **Mikiel Anton Vassalli**; 5 במרץ 1764 – 12 בינואר 1829) היה סופר ובלשן מלטזי.

## חייו
מיקיאל אנטון ווסאלי נולד בעיר זבוג' (Żebbuġ) שבמלטה למשפחת איכרים. בשנת 1785 הוא התחיל לימודי שפות בספיאנצה – אוניברסיטת רומא.

אף על פי שספרי דקדוק ומילונים לשפה המלטית היו כתובים כבר קודם, במהלך שנות ה-90 של המאה ה-18 ווסאלי החל להוציא מהשפה מילים שמקורם באיטלקית במטרה להפוך אותה לשפה לאומית. בתקופה זו הוא פרסם מספר ספרי יסוד בתחום הדקדוק ומילון איטלקי-מלטי. ההקדמה למילון כללה מסרים לאומיים חזקים.

בהמשך הוא התחיל ללמד באוניברסיטת מלטה ופרסם ספרים נוספים לרבות תרגום הברית החדשה. ווסאלי היה הראשון שניתח את השפה בהתאם לשורשים השמיים שלה.

בעקבות הפעילות הפוליטית ווסאלי גורש מהאי מספר פעמים. בתקופתו השלטון במלטה עבר מהוספיטלרים לאימפריה הצרפתית והחל משנת 1800 לבריטניה. בעקבות פעילותו נגד שלטון המסדר, הוא נעצר ובהמשך גורש מהאי. ווסאלי קיבל אישור לחזור רק בשנת 1826.

וסאלי נפטר בשנת 1829, הכנסייה הקתולית סירבה לאשר קבורתו ולכן הוא נטמן בבית הקברות שהיה בשימוש של הבריטים.

פראנס סאמוט פרסם ספר על חייו Il-Ħolma Maltija (The Maltese Dream) שנחשב ליצירת מופת של הספרות בשפה המלטית.

## קישורים חיצוניים

* מידע על חייו

קטגוריה:סופרים מלטזים
קטגוריה:בלשנים ולשונאים
קטגוריה:מילונאים
קטגוריה:ילידי 1764
קטגוריה:נפטרים ב-1829
דיוקן עצמי עם אוזן חבושה

**דיוקן עצמי עם אוזן חבושה** הוא דיוקן עצמי הנעשה באמצעות צבע שמן בשנת 1889 על ידי הצייר ההולנדי וינסנט ואן גוך.

## אודות היצירה
בדיוקן העצמי, ואן גוך חובש כובע כחול עם פרווה שחורה, והוא לובש מעיל ירוק. בנוסף, ניכר שאוזנו חבושה עם חבישה המשתרעת עד לסנטרו. מבטו מופנה לצד ימין, ככל הנראה מחוץ לציור. ברקע ניתן לראות חלון פתוח הנותן לרוח חורפית להיכנס לחדר, קנבס על כן והדפס יפני על חיתוך עץ. יש הסוברים כי הדפס זה הוא "Geishas in a Landscape" של סאטו טוקיו משנות ה-70 של המאה ה-19. הוספת פרט זה לדיוקן מראה את החשיבות שואן גוך ייחס לאמנות היפנית. כמו בציורים רבים של ואן גוך, הוא השתמש בטכניקת האימפסטו בעיקר באופן אנכי, מה שהוסיף טקסטורה ועומק לדיוקן. ואן גוך השתמש בירוק ובצהוב כדי לצייר את עורו. כדי להשלים את הדיוקן, הצייר השתמש במראה, ולכן ניתן לטעות שאוזנו הפגועה היא הימנית בעוד דווקא השמאלית היא זו שנפגעה.

### תקרית האוזן
ואן גוך עבר מפריז לארל בתקווה ליצור קהילת אמנים שתתמוך בחבריה. הוא הזמין את פול גוגן שעמו הוא התיידד במהלך שהותו בפריז להצטרך לקהילה. השניים לא הסתדרו ונטו לריב, לעיתים אף באלימות. בערב 23 בדצמבר 1888, במהלך אחד מוויכוחיהם של השניים, ואן גוך איים על גוגן בסכין, אולם הוא פצע את עצמו בחיתוך חלק מאוזנו השמאלית. לאחר מכן, הוא הלך לבית בושת והביא את אוזנו המבותרת לפרוצה בשם רייצ'ל. גוגן גילה על התקרית יום למחרת כשראה שהחדר של ואן גוך מלא בדם. ואך גוך סבל מדימום ואיבוד דם עקב פגיעה בעורק בצווארו. הוא הובהל לבית החולים, וכשתושאל לגבי נסיבות האירוע הוא אמר כי אינו זוכר דבר.

### היסטוריית החזקת היצירה
לאחר מותו של ואן גוך, הדיוקן הוחזק על ידי ג'וליאן פר טנגי למרות שלא ברור כיצד דיוקן זה הגיע לידיו. הדיוקן הוצג בפריז ב-1901 וב-1905 בתערוכות לכבודו של ואן גוך. בשנת 1928, סמואל קורטולד רכש את הדיוקן, ובמהלך תקופה מסוימות הדיוקן הוצג בגלריית קורטולד שבלונדון. כיום, הדיוקן מוצג במוזיאון ואן גוך בעת שגלריית קורטולד נמצאת בשיפוצים.

יש הטוענים כי דיוקן זה אינו אותנטי וכי ואן גוך לא צייר אותו. בינואר 1889, ואן גוך כתב לאחיו, תיאו, כי הוא השלים דיוקן עצמי נוסף. ייתכן שואן גוך התייחס במכתבו ל-"דיוקן עצמי עם אוזן חבושה ומקטרת" ולא ל-"דיוקן עם אוזן חבושה". בשני הדיוקנאות ואן גוך לבוש באותם בגדים ונמצא באותה פוזיציה, אולם ישנו שוני ביניהם המתבטא בין היתר בצבעים וברכיבים נוספים. "דיוקן עצמי עם אוזן חבושה ומקטרת" נחשב כאותנטי יותר מבין השניים באישורה של האקדמיה.

## קישורים חיצוניים

## הערות שוליים

קטגוריה:וינסנט ואן גוך: ציורים
קטגוריה:דיוקנאות עצמיים
עוד אח אחד

**עוד אח אחד** הוא פזמון עברי שנכתב, הולחן ובוצע על ידי פישי הגדול, והתפרסם בביצועה של להקת הדג נחש.

## רקע
השיר בוצע במקור על ידי פישי הגדול ויצא לאור בשנת 1999 באלבום האוסף של חברת התקליטים של קובי אוז, "לבנטיני", בה היה חתום פישי הגדול "דליקטס לאוזניים". בשנת 2000, נכלל השיר גם באלבומו הראשון של פישי הגדול, "הסנדק". השיר הוקלט בשנת 1996 ונחשב לאחד משירי הדאנסהול הראשונים שהופקו בישראל. השיר הוא שיר מחאה שנכתב לזכרו של סהר אזולאי, חבר בכנופיית פרדס כץ, שהייתה מעורבת בסכסוך דמים רצחני. פישי הגדול סיפר כי ההשראה לשיר הגיעה משירו של זמר הדאנסהול ביני מאן, "Berry Yuh Ded Now".

ב-2010, הקליטה להקת הדג נחש עבור אלבום האולפן החמישי "6" גרסת כיסוי לשיר המשלבת בתוכה מילים נוספות שכתבו חברי הלהקה. השיר הגיע בשיאו למקום הראשון במצעד השבועי של רשת ג'. במצעד השנתי של התחנה, דורג השיר במקום ה-30. במצעד השנתי של גלגלצ, דורג השיר במקום ה-20.

## קישורים חיצוניים

* 
* 
* 
* 

קטגוריה:שירי 2010
קטגוריה:שירי פישי הגדול
קטגוריה:שירי הדג נחש
קטגוריה:שירים בעברית
קטגוריה:שירי היפ הופ בעברית
רולס-רויס קולינן

**רולס-רויס קולינן** (באנגלית: **Rolls-Royce Cullinan**) הוא SUV מפואר, המוגדר כמכונית סלון מתוצרת יצרנית רכבי היוקרה הבריטית **[[רולס-רויס]]** המיוצר משנת 2018 בבריטניה.

"רולס-רויס קולינן" הוא ה-SUV הראשון שמייצרת היצרנית רולס-רויס.

בחודש מאי 2024 רולס רויס חשפה מתיחת פנים לקולינן,

שינויי העיצוב מתמקדים בעיקר בחזית עם יחידות תאורה שונות ושילוב תאורה בסבכת הפסים הענקית, כמו גם אופציה לחישוקי ענק ("23). בסביבת הנהג עודכנו העיצוב והגרפיקה של לוח מחוונים הדיגיטלי ושל מסך המגע. סמל המותג (Spirit of Ecstasy) נוסף מתחת לשעון האנלוגי ומול הנוסע מלפנים יש פאנל חדש ומואר עם כיתוב שם הדגם.

יש גם אפשרויות רבות יותר לבחירת סוג וצבע הגימור בתא הנוסעים לרבות אפשרויות דיפון מטקסטיל ומסיבי במבוק. גימור הפנים של הדלתות מורכב מ-408,284 נקבים בקוטר של בין 0.8 ל-1.2 מ"מ שנעשו בעבודת יד על-ידי אומן יחיד. כבעבר תא המטען נפתח בשני חלקים עם שליפה חשמלית של צמד כיסאות ושולחן לפיקניק ספונטני בחיק הטבע.

**על בנזין בלבד:** מערכת ההנעה נותרה ללא שינוי. V12 כפול מגדשים בנפח 6.75 ליטר עם 563 כ"ס או 600 כ"ס בגרסת Black Badge בחיבור לתיבת שמונה הילוכים אוטומטית והנעה כפולה קבועה. גם שאר המערכות המכניות נותרו ללא שינוי, לרבות היגוי אקטיבי לגלגלים האחוריים ומתלי אוויר אדפטיביים ומוטות מייצבים אקטיביים עם מחשב ניהול הניזון גם מהמצלמה סורקת הדרך ומתאים את פעולתם לתוואי שמלפנים.

## מאפיינים
* "רולס-רויס קולינן" קרוי על שם היהלום הגולמי הגדול ביותר שנתגלה עד כה, הקרוי: קולינן.
* "רולס-רויס קולינן" משווק ממאי 2018.
* 5 דלתות, דלתות אחוריות מוגדרות כ"דלתות התאבדות" (ציר פתיחת הדלת מנוגד לכיוון התנועה).
* 4-5 מושבים.
* מנוע קדמי - 6.8 ליטר.
* מנוע בנזין מתוצרת BMW.
* סוג הנעה: הנעה כפולה 4x4.
* נפח תא מטען: 560 / 1,930 ליטר.
* מחיר הדגם הבסיסי של "רולס-רויס קולינן" בשנת 2020 עמד על 325,000 דולר.
* תאוצה בין 0–100 קמ"ש היא 5.2 שניות (מנוע 6,749 סמ"ק המפיק 571 כ"ס).
* תאוצה בין 0–100 קמ"ש היא 4.9 שניות (מנוע 6,749 סמ"ק המפיק 600 כ"ס).
* זיהום אוויר: פליטת פחמן דו-חמצני 341 גרם ל-1 ק"מ.

## תמונות

קובץ:2019 Rolls-Royce Cullinan in Arctic White, front left.jpg | "רולס-רויס קולינן", שנת 2019
קובץ:Mansory Cullinan Genf 2019 1Y7A5798.jpg | "רולס-רויס קולינן"
קובץ:Rolls Royce (33221654398).jpg | "רולס-רויס קולינן"
קובץ:Rolls-Royce Cullinan 2018 (44720460624).jpg | "רולס-רויס קולינן" - מבט ל"דלתות ההתאבדות" האחוריות
קובץ:Mansory, GIMS 2019, Le Grand-Saconnex (GIMS0574).jpg | "רולס-רויס קולינן", שנת 2019
קובץ:Rolls-Royce Cullinan 2018 (45445046951).jpg | "רולס-רויס קולינן", שנת 2018
קובץ:Rolls-Royce Cullinan.jpg | "רולס-רויס קולינן"
קובץ:Rolls-Royce Cullinan Genf 2019 1Y7A5686.jpg | "רולס-רויס קולינן" - מבט לתא המטען האחורי ולמושבים הנשלפים
קובץ:Rolls Royce Cullinan Interior.jpg | "רולס-רויס קולינן" - מבט ללוח מחוונים
קובץ:2019 Rolls-Royce Cullinan dashboard, Greenwich 2019.jpg | "רולס-רויס קולינן", שנת 2019 - מבט לתא הנהג


## ראו גם
* רולס-רויס

## קישורים חיצוניים

* 
* 
* 

## הערות שוליים

קטגוריה:SUV
קטגוריה:מכוניות סלון
קטגוריה:רכבי שטח ופנאי גדולים
קטגוריה:דגמי מכוניות שהושקו ב-2018
קולינן
קטגוריה:מכוניות בריטיות
ישראל בונדק

**ישראל בונדק** (נולד ב-9 בינואר 1956) הוא אמרגן, פזמונאי ומלחין ישראלי.

## ביוגרפיה
בונדק נולד וגדל בירושלים. אביו פועל בניין ואמו הייתה עקרת בית. הוריו עלו בשנות החמישים מכורדיסטן והתיישבו בשכונת הכורדים.

בגיל 14 החל להיות פעיל בתנועת "הפנתרים השחורים".

בונדק שימש כאמרגנם של זהבה בן, מייק שריף ולינט ומשמש כאמרגנה של אתי לוי. בשנת 1992 כתב והלחין את השיר "נשבע לך לא בוגד".

באותה שנה הקים בונדק את תחנת הרדיו הפיראטית "קול המזרח", ששידרה מוזיקה מזרחית. בשנת 2009 הורשע בהפעלת תחנת רדיו פיראטית ונגזרו עליו שנתיים מאסר. היה זה העונש הכבד ביותר שהוטל עד אז על מפעיל תחנת רדיו פיראטית. העונש הופחת בהמשך ל-18 חודשי מאסר, בתוספת קנס של 25,000 שקל. דבריו של השופט אלכסנדר רון עוררו סערה לאחר שהתייחס לפעילותו של בונדק בפנתרים השחורים וכתב "תרבות המאבק הזו על נגזרותיה, וליתר דיוק תת-התרבות הזאת, עבר זמנה, אם בכלל היה לה מקום אי פעם". נציב תלונות הציבור על שופטים, השופט בדימוס אליעזר גולדברג הביע ביקורת כלפי אמירתו של השופט רון. בשנת 2013, לאחר שלא שילם את הקנס שהוטל עליו, החל לרצות 50 ימים מאסר.

## קישורים חיצוניים

* 
* 

## הערות שוליים

קטגוריה:אמרגנים ישראלים
קטגוריה:פזמונאים ישראלים
קטגוריה:מלחינים ישראלים
קטגוריה:הפנתרים השחורים
קטגוריה:מורשעים בדין בישראל
קטגוריה:ישראלים שנולדו ב-1956
סונדרס לואיס

**סונדרס לואיס** (באנגלית: **Saunders John Lewis**; 15 באוקטובר 1893 – 1 בספטמבר 1985) היה מהחשובים שבסופרים שכתבו בשפה הוולשית במאה העשרים. הוא גם היה פוליטיקאי ומייסד מפלגת פלייד קמרי.

## חייה
סונדרס לואיס נולד בצ'שייר למשפחה עם שורשים מוויילס. לאחר סיום בית הספר הוא התחיל ללמוד שפות באוניברסיטת ליברפול. לאחר תחילת מלחמת העולם הראשונה סונדרס גויס ושירת בתוך קצין. עם סיום הלחימה הוא השלים לימודים באוניברסיטה וקיבל תואר באנגלית.

בשנת 1922 סונדרס לואיס התחיל ללמד ולשית בסוונסי. בתקופה זו הוא כתב מספר עבודות בתחום חקר הספרות.

בעקבות ניסיונו בזמן המלחמה הוא נעשה לאומני ובשנת 1925 הקים מפלגה חדשה - פלייד קמרי.

בשנת 1936 ביחד עם כמה חברים סונדרס לואיס ארגן שרפה בבית הספר לטייסי קרב במחאה להתערבות הממשל המרכזי בחיי האזור. בעקבות המשפט הוא איבד את משרתו, אך מפלגתו קיבלה פרסום רב.

בהמשך הוא חזר ללמד בבית הספר והתחיל בקריירה של עיתונאי.

בכל חייו סונדרס לואיס היה פעיל לאומני ונאבק להכרה של השפה הולשית לרבות הצבת תמרורי דרך דו-לשוניים ופתיחת ערוץ טלוויזיה בשפה זו.

במהלך הקריירה סונדרס לואיס כתב מחזות, שירים ונובלות רבות. רובו של היצירות היו בשפה הוולשית.

את המחזה הראשון הוא פרסם בשנת 1923. הוא המשיך ביצירה ספרותית עד לשנת 1964. בשנת 1970 הוא היה מועדת לקבלת פרס נובל לספרות.

בנוסף, הוא קיים קשר ספרותי קרוב עם קייט רוברטס במשך ארבעים שנה באמצעות חליפת מכתבים. מכתבים אלה, שקובצו בשנת 1992 בספר בשם Annwyl Kate, Annwyl Saunders: gohebiaeth (קייט יקרה, סונדרס יקר: חליפת מכתבים), מציירים תמונה של החיים בוויילס באותה התקופה, בליווי הערותיהם של שני ענקים ספרותיים אלה על אירועים שהתרחשו בוויילס ובעולם.

## קישורים חיצוניים

* הרצאתו בהקשר לשפה הוושלית
* קורות חיים

קטגוריה:סופרים ולשים
קטגוריה:פוליטיקאים בריטים
קטגוריה:מבקרי ספרות בריטים
קטגוריה:בריטים שנולדו ב-1893
קטגוריה:בריטים שנפטרו ב-1985
יורם דבש

**יורם דבש** (נולד ב-1964) הוא יהלומן, יזם ומשקיע ישראלי, נשיא הפדרציה העולמית של בורסות היהלומים (WFDB). כיהן בעבר כסגן נשיא הפדרציה העולמית, נשיא בורסת היהלומים הישראלית, יו"ר מכון היהלומים הישראלי וכחבר הוועד המנהל של ה-WFDB.

## ביוגרפיה
דבש נולד בישראל לאב ממוצא לובי שעלה לישראל בגיל 15 ולאם ממוצא תוניסאי. הוריו התגוררו בנתניה. בילדותו הצטרף לצופים ושיחק כדורגל במכבי נתניה וכדורסל באליצור.

דבש שירת בתפקיד פיקודי בחיל השריון בצבא הגנה לישראל. לאחר שחרורו, עבד במשך מספר שנים בליטוש יהלומים, ובגיל 25 הקים חברה עצמאית בשם י. דבש יהלומים, שעסקה בייצור ושיווק יהלומים מלוטשים. פעילות החברה התפתחה לאורך השנים, וכללה ייצור יהלומים בגדלים שונים ושיווק לשווקים בינלאומיים. נכון לשנת 2020 פעלו לחברה סניפים במספר מדינות, ובהן ישראל, סין, הונג קונג וארצות הברית.

משנת 2011 מכהן בדירקטוריון ההתאחדות. לפני כן, כיהן כדירקטור במועצת המנהלים של מכון היהלומים הישראלי.

בשנת 2013 נבחר למזכיר הכבוד של הנהלת בורסת היהלומים הישראלית וליושב ראש ועדות תעשייה ושיווק וקשרי חוץ. בשנת 2015 נבחר לנשיא בורסת היהלומים הישראלית. במסגרת התפקיד הקים במתחם הבורסה מפעל שירות לליטוש יהלומים ובית ספר לליטוש יהלומים.

ב-2016, נבחר לתפקיד סגן נשיא הפדרציה העולמית של בורסות היהלומים באנטוורפן, בה חברות למעלה מ-25 בורסות יהלומים. ב-22 באפריל 2020, נבחר פה אחד לתפקיד נשיא הפדרציה.

בתקופת כהונתו היה מעורב בקידום מהלכים ארגוניים ורגולטוריים בענף היהלומים בישראל, ובהם הסכם עם רשות המיסים לשינוי שיטת המיסוי בענף והקמת פלטפורמת מסחר דיגיטלית למסחר בינלאומי ביהלומים, שאומצה כפלטפורמה רשמית של ה־WFDB. כמו כן אושרו בתקופתו תוכניות פיתוח עתידיות למתחם בורסת היהלומים ברמת גן. כנשיא הבורסה, אישר את תוכנית הפיתוח העתידי להקמת 3 גורדי שחקים חדשים וביניהם את המגדל הגבוה ביותר בישראל שיתנשא לגובה של 120 קומות.

בספטמבר 2020 היה מעורב בקידום הסכמי שיתוף פעולה בין בורסת היהלומים הישראלית לבין גורמים מקבילים בבחריין ובאיחוד האמירויות, שכללו פתיחת משרדים הדדיים ברמת גן ובדובאי.

באוקטובר 2020, הודיע כי לא יתמודד על תפקיד נשיא הבורסה בבחירות שייערכו בדצמבר 2020 והוא כיהן עד לבחירתו של בועז מולדסבקי.

## פעילות השקעות ונדל"ן
בשנת 2007 הקים דבש את Dvash Group, גוף השקעות פרטי העוסק בפעילות השקעות בינלאומית. במסגרת זו הוא מעורב כאנג'ל בהשקעות בחברות טכנולוגיה, וכן בפרויקטים בתחומי תשתיות ונדל"ן.

פעילותו כוללת מעורבות בפרויקטי נדל"ן בארצות הברית ובאירופה, לרבות השקעות בנכסים מניבים ושותפויות בפרויקטים יזמיים, לצד פעילות השקעות נוספת, וזאת במקביל לפעילותו בענף היהלומים.

## חיים אישיים
דבש אב לשלושה ילדים ונכד אחד. מתגורר בתל אביב.

## קישורים חיצוניים

* יורם דבש באתר בורסת היהלומים הישראלית
* 
* 
* 
* 
* 

## הערות שוליים

קטגוריה:נשיאי בורסת היהלומים הישראלית
קטגוריה:אביחיל: אישים
קטגוריה:ישראלים שנולדו ב-1964
אנאטולי רוגוז'ין

**אנטולי איוונוביץ' רוגוז'ין** (ברוסית: **Анатолий Иванович Рогожин**; 12 באפריל 1893 – 6 באפריל 1972) היה קצין רוסי, ששירת הצבא האימפריה הרוסית, התנועה הלבנה והיה המפקד האחרון של החיל הרוסי בסרביה במלחמת העולם השנייה ושיתף פעולה עם הנאצים.
## חייו
רוגוז'ין נולד בסטניצה צ'רוולן בטרק, בנו של קצין קוזאקי. לאחר שגדל בבית ספר לצוערים וסיים את בית הספר לפרשים על שם ניקולאי, פיקד רוגוז'ין על מספר יחידות קוזקים בפרס. בשובו לרוסיה בשנת 1914, נלחם בחזית דרום-מערב במלחמת העולם הראשונה. לאחר מכן שירת בקייב, לאחר מכן נסע לטרק שם התמודדה יחידתו עם מרד שפרץ בעקבות מהפכת פברואר.

ביוני 1918, רוגוז'ין השתתף במרד קוזקים נגד הבולשביקים והפך לחלק מהתנועה הלבנה.

לאחר שעזב את רוסיה, רוגוז'ין שירת בממלכת הסרבים, הקרואטים והסלובנים במשמרות הגבול. במהלך מלחמת העולם השנייה הצטרף לחיל הרוסי, שסייע לנאצים והפך למפקד גדוד. הוא קיבל את צלב הברזל על גבורה בקרב. עם מותו של הגנרל בוריס שטייפון, הוא הפך למפקד האחרון של החיל.

רוגוז'ין הצליח לנהל משא ומתן על כניעה עם הכוחות הבריטיים. הוא ואנשיו היו מטרה של סמרש שעמלה ללכוד אותם. אך הם ניצלו על ידי הגנרל הבריטי סטיל. הוא הפך למפקד מחנה הפליטים וסייע בארגון פינוי אנשי החיל והיה בין האחרונים שעזבו את המחנה בשנת 1951. הוא ארגן את ארגון הוותיקים *הלוחמים בחיל הרוסי* (Союз Чинов Русского Корпуса), והקים גם את כתב העת *Nashi Vesti* (ידיעותינו).
שמאל|ממוזער| צילום מקרוב של מצבתו של קולונל רוגוז'ין
רוגוז'ין עבר לארצות הברית ושם המשיך להיות פעיל בארגוני התנועה הלבנה. הוא מת ב-6 באפריל 1972, ונקבר במנזר הכנסייה האורתודוקסית הרוסית נובו-דביבו בננוט, ניו יורק, בקפלה שהוקדשה לחיל הרוסי.

## ראו גם
* צבא המתנדבים

## קישורים חיצוניים

* "נאשי וסטי". מפורסם על ידי לוחמי החיל הרוסי 

קטגוריה:אנשי הצבא הלבן
קטגוריה:אנשי צבא רוסים במלחמת העולם הראשונה
קטגוריה:רוסים משתפי פעולה עם הנאצים
קטגוריה:מעוטרי עיטור ולדימיר הקדוש
קטגוריה:אמריקאים ממוצא רוסי
קטגוריה:מהגרים מרוסיה ליוגוסלביה
קטגוריה:מהגרים מיוגוסלביה לארצות הברית
קטגוריה:רוסים שנולדו ב-1893
קטגוריה:רוסים שנפטרו ב-1972
רובר טושון

**רובר אוגוסט טושון** (בצרפתית: **Robert-Auguste Touchon**; 18 בדצמבר 1878 – 11 ביולי 1960) היה גנרל צרפתי במלחמת העולם השנייה.

## ביוגרפיה
### ראשית חייו
טושון נולד ב-18 בדצמבר 1878 בפריז, והיה בנם של פייר פרדריק טושון, סוחר במוצרי עור בפריז, וסופי-קלריס דקרר. בשנת 1899 הוא התגייס לצבא צרפת, ובשנת 1911 קיבל מהקיסר וילהלם השני את עיטור הנשר האדום, לאחר שהציל שני מטפסי הרים גרמניים, אך הוא החזיר את העיטור בשנת 1914 לאחר פרוץ מלחמת העולם הראשונה. הוא השתתף במלחמת העולם הראשונה והוענק לו עיטור צלב המלחמה על פעולותיו. בינואר 1928 הוא מונה למפקד רגימנט הרגלים ה-159, וב-31 ביולי 1932 הוא התמנה כמפקד בית הספר לחי"ר וכיהן בתפקיד זה עד ה-1 בדצמבר 1935. באותה תקופה הוא הועלה לדרגת ז'נרל דה בריגדה ב-4 בינואר 1933, וב-1 בדצמבר 1935 מונה לראש המחלקה ללימודי טקטיקות החי"ר.

ב-1 באוגוסט 1936 הוא מונה למפקד הדיוויזיה ה-42, וב-23 בספטמבר 1936 הועלה לדרגת ז'נרל דה דיוויזיה. ב-25 ביוני 1938 הוא הועלה לדרגת ז'נרל דה קורפוס, ומונה למפקד האזור הצבאי ה-14 והמושל הצבאי של ליון.

### מלחמת העולם השנייה ואחריתו
בתחילת מלחמת העולם השנייה היה טושון מפקד הקורפוס ה-14, וב-27 בנובמבר 1939 מונה למפקד הקורפוס ה-23. ב-13 בפברואר 1940 הוא הועלה לדרגת ז'נרל ד'ארמה ומונה למפקד הארמייה השישית. לאחר תחילת המערכה על צרפת הוצבה הארמייה השישית בין הארמיות השנייה והתשיעית, ולאחר מכן לחמה הארמייה בקרבות על האן ובמהלך **מבצע אדום**. לאחר הסכם שביתת הנשק של קומפיין ב-22 ביוני 1940 הוא שירת באופן זמני כמפקד המחוז הצבאי ה-14 עד ל-20 באוגוסט 1940, ולאחר מכן פרש לגמלאות.

ב-24 בינואר 1941 מונה טושון על ידי מרשל פטן, ומאוחר יותר מונה לשופט ב"בית המשפט הממלכתי", בית משפט חריג שנוצר על ידי משטר וישי, שתחום סמכותו היה רחב מאוד ושנוהלו החריג הקטין את ערבויות הנאשמים לכלום. ב-3 במרץ 1942 פרש טושון מתפקידו, וב-11 ביולי 1960 הוא מת בביתו בלה טרונש.

## קישורים חיצוניים

* הגנרלים של מלחמת העולם השנייה

קטגוריה:גנרלים צרפתים
קטגוריה:מפקדי ארמיות בצבא צרפת במלחמת העולם השנייה
קטגוריה:אנשי צבא צרפתים במלחמת העולם הראשונה
קטגוריה:מעוטרי צלב המלחמה
קטגוריה:מעוטרי אות לגיון הכבוד
קטגוריה:מעוטרי אות מסדר העיט האדום
קטגוריה:צרפתים שנולדו ב-1878
קטגוריה:צרפתים שנפטרו ב-1960
הפדרציה העולמית של בורסות היהלומים

**הפדרציה העולמית של בורסות היהלומים** (WFDB), היא התאחדות שמקום מושבה באנטוורפן שבבלגיה, וחברות בה 30 בורסות מסחר  ביהלומים, בהן גם בורסת היהלומים הישראלית.
ההתאחדות הוקמה ב-1947 באנטוורפן, כדי לספק לבורסות היהלומים, מקום מסחר משותף ליהלומים ואבני חן, תוך שימוש בכללי מסחר מקובלים. חברות הבורסה מהוות מקום מסחר סיטונאי להחלפת יהלומים ולמסחר ביהלומים גולמיים ומלוטשים. ההתאחדות מורכבת מבורסות יהלומים עצמאיות, הממוקמות בערים מרכזיות בעולם ובהן תל אביב, אנטוורפן, מומבאי, יוהנסבורג, לונדון וניו יורק. על פי אתר הפדרציה מטרתה היא הגנה על האינטרסים של הבורסות המסונפות לה ושל חבריה הפרטיים, קידום הסחר העולמי, ועידוד הקמת בורסות נוספות.

ב-2012, במהלך קונגרס היהלומים העולמי ה-35 שהתקיים במומבאי, נבחר ארני בלום (Ernie Blom) הדרום אפריקאי לנשיא. באפריל 2020 נבחר לנשיא הפדרציה יורם דבש, המכהן כסגן נשיא הפדרציה ונשיא בורסת היהלומים הישראלית.

## קישורים חיצוניים
* 
* הפדרציה העולמית של בורסות היהלומים באתר מכון היהלומים הישראלי

## הערות שוליים

קטגוריה:ארגונים בין-לאומיים
קטגוריה:מסחר ביהלומים